Gandia commemora el Dia Internacional de la Dona i la Xiqueta en la Ciència amb una xerrada amb tres investigadores del Campus de la UPV
07 febrer 2025

## Gandia commemora el Dia Internacional de la Dona i la Xiqueta en la Ciència amb una xerrada amb tres investigadores del Campus de la UPV07 febrer 2025Última actualització: 07 febrer 2025

![](../gestion/img/bb21e7fa13872c28bb85d72277eb0569f661a45035525d0af80663152ba22514.jpg)  
  

L'Ajuntament de Gandia ha organitzat, en col·laboració amb el Campus de Gandia de la Universitat Politècnica de València (UPV), per al pròxim 11 de febrer a les 18.00 hores a la Casa de la Marquesa, una xerrada amb motiu del Dia Internacional de la Dona i la Xiqueta en la Ciència. Sota el títol **“Dona + Ciència = Futur”**, tres destacades investigadores del Campus de Gandia de la UPV –Isabel Pérez Arjona, Virginia Garófano Gómez i Silvia Falco Giaccaglia– abordaran els desafiaments que enfronta la dona en l'àmbit científic i el seu paper clau en la construcció del futur.

  
L’alcalde de Gandia, **José Manuel Prieto**, ha afirmat: “_No hi haurà transformació justa ni futur si no sumem el talent de la meitat de la població – el de les dones – a la revolució tecnològica que està en marxa. Necessitem el seu enginy per a crear un demà millor;_ més pacífic i solidari, més amable amb les persones i amb el medi ambient, i amb més ocupació de qualitat per a totes i tots. Construir una societat plenament igualitària des de la infantesa és el nostre repte inajornable”.

  
L'objectiu d'aquesta jornada, segons la regidora d’Igualtat, M**aribel Codina**, és posar en valor el paper de la dona en la ciència i fomentar les vocacions científiques entre les joves, eliminant els estereotips de gènere en els àmbits de ciència i tecnologia (STEM). La iniciativa busca visibilitzar el treball de les científiques i tecnòlogues i destacar la importància de crear referents femenins en l'àmbit STEM alhora que es fomenten les vocacions científiques i tecnològiques en xiquetes i adolescents.

  
**Situació actual a Espanya**  
A pesar dels avanços en igualtat en l'àrea de I+D+I, les dades reflecteixen la necessitat de continuar promovent la presència de dones en la ciència, ja que, encara que el 43% de la comunitat científica a Espanya està composta per dones, superant la mitjana europea, menys del 25% dels llocs de lideratge en ciència estan ocupats per dones.

D'altra banda, en el sector TIC, només 2 de cada 10 treballadors són dones, i la presència femenina en carreres com Enginyeria Informàtica (13%) o Telecomunicacions (22%) continua sent molt baixa.

[Twittear](https://twitter.com/share)